《送提刑孙颀少卿移湖北转运》
宋代·苏辙

持节忧邦刑，职业已自简。
下车摄留都，谈笑事亦办。
开轩揖佳客，退食事书卷。
为政曾几何，清风自无限。
官居岁月迫，归念湖湘远。
依依东轩竹，凛凛故人面。
诏书遂公私，使节许新换。
旧治行当经，家山企可见。
宦游得乡国，劳苦顾犹愿。
归旂正滂洋，行辀岂容缓。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。